CELEX: 32006R1257
Language: mt
Date: 2006-08-21
Title: 1257/2006/KE: Regolament tal-Kummissjoni (KE) Nru 1257/2006 tal- 21 ta' Awwissu 2006 li japprova l-emenda tal-ispeċifikazzjonijiet ta' indikazzjoni ġeografika li tidher fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Nocciola di Giffoni) [IGP]

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               380
            
         REGOLAMENT TAL-KUMMISSJONI (KE) Nru 1257/2006
   tal-21 ta' Awwissu 2006
   li japprova l-emenda tal-ispeċifikazzjonijiet ta' indikazzjoni ġeografika li tidher fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Nocciola di Giffoni) [IGP]
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 510/2006 tal-20 ta’ Marzu 2006 dwar il-protezzjoni tal-indikazzjonijiet ġeografiċi u tad-denominazzjonijiet tal-oriġini tal-prodotti agrikoli u tal-ikel (1), u b’mod partikolari t-tieni inċiż tal-Artikolu 9(2) tiegħu,
   Billi:
   
               (1)
            
            
               F’konformità mal-Artikolu 9(2) tar-Regolament (KE) Nru 510/2006 u skont l-Artikolu 17(2) ta’ dan ir-Regolament, il-Kummissjoni eżminat it-talba tal-Italja għall-approvazzjoni tal-emendi tal-ispeċifikazzjonijiet tal-indikazzjoni ġeografika protetta “Nocciola di Giffoni”.
            
         
               (2)
            
            
               It-talba għandha l-iskop li temenda l-ispeċifikazzjonijiet dwar l-elementi li jagħtu prova li l-prodotti agrikoli joriġinaw miż-żona ġeografika, ir-regoli speċifiċi tat-tikketti u r-rekwiżiti li għandhom jiġu rispettati skont id-dispożizzjonijiet nazzjonali.
            
         
               (3)
            
            
               F’dak li għandu x’jaqsam mal-elementi li jagħtu prova li l-prodotti agrikoli joriġinaw miż-żona ġeografika, l-emenda għandha l-għan li tispeċifika li minbarra l-obbligu li jżommu reġistri tal-biċċiet ta’ art għall-komuni kkonċernati, il-produtturi għandhom iżommu reġistri ta’ produzzjoni u jiddikjaraw il-kwantitajiet prodotti.
            
         
               (4)
            
            
               F’dak li għandu x’jaqsam mar-regoli speċifiċi tat-tikketti, is-simbolu grafiku tal-indikazzjoni ġeografika kkonċernata ġie emendat u l-ispeċifikazzjonijiet issa jispeċifikaw li dan is-simbolu grafiku għandu jidher fuq it-tikketta tal-prodotti agrikoli kkonċernati.
            
         
               (5)
            
            
               F’dak li għandu x’jaqsam mal-esiġenzi li għandhom jiġu rispettati skont id-dispożizzjonijiet nazzjonali, ir-referenzi għal testi ta’ applikazzjoni elaborati mir-reġjun tal-Campania dwar il-metodu ta’ produzzjoni u l-kontrolli ġew revokati.
            
         
               (6)
            
            
               Wara l-investigazzjoni tat-talba msemmija għal emenda, ġie kkunsidrat li din l-emenda minn naħa waħda tikkonforma mal-eżiġenzi tar-Regolament (KE) Nru 510/2006 u min-naħa l-oħra hija waħda minuri. Dan l-aħħar fattur ġie konkluż għax l-emenda ma tapplikax għall-karatteristiċi essenzjali tal-prodott u ma tbiddilx il-konnessjoni li għandu maż-żoma ġeografika.
            
         
               (7)
            
            
               Għalhekk, għall-indikazzjoni ġeografika protetta “Nocciola di Giffoni”, għandha tiġi approvata l-emenda tal-ispeċifikazzjonijiet stabbilita fl-Artikolu 4(2) tar-Regolament (KE) Nru 510/2006, mingħajr ma tiġi segwita l-proċedura msemmija fl-Artikolu 6(2) u fl-Artikolu 7 tar-Regolament imsemmi.
            
         
               (8)
            
            
               Għandhom ukoll jiġu ppubblikati l-elementi stabbiliti fl-Artikolu 6(2) tar-Regolament (KE) Nru 510/2006. B’konformità mal-Artikolu 17(2) tar-Regolament imsemmi, dan jimplika l-pubblikazzjoni ta’ sommarju tal-ispeċifikazzjonijiet stabbilit b’konformità mad-dispożizzjonijiet tar-Regolament (KE) Nru 383/2004 (2).
            
         ADOTTAT DAN IR-REGOLAMENT:
   Artikolu 1
   L-ispeċifikazzjonijiet tal-indikazzjoni ġeografika “Nocciola di Giffoni” huma emendati b’konformità mal-Anness I ta’ dan ir-Regolament.
   Artikolu 2
   Is-sommarju kkonsolidat li juri l-elementi prinċipali tal-ispeċifikazzjonijiet jidher fl-Anness II ta’ dan ir-Regolament.
   Artikolu 3
   Dan ir-Regolament jidħol fis-seħħ għoxrin jum wara li jiġi ppubblikat f'Il-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 21 ta' Awwissu 2006.
      
         
            Għall-Kunsill
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 93, 31.3.2006, p. 12.
   
      (2)  ĠU L 64, 2.3.2004, p. 16.
   
      ANNESS I
      L-emendi li ġejjin ġew approvati għall-ispeċifikazzjonijiet tal-indikazzjoni ġeografika “Nocciola di Giffoni” (Italja):
      
                  1.
               
               
                  fl-Artikolu 4, l-inċiżi li ġejjin huma revokati:
                  
                              —
                           
                           
                              “L-użu ta’ tekniki għall-kultivazzjoni u ta’ tekniki agronomiċi għandu jsir skont l-arranġamenti indikati mis-servizzi kompetenti tar-Reġjun tal-Campania”;
                           
                        
                              —
                           
                           
                              “F’dawn il-limiti, ir-Reġjun tal-Campania, wara li jiġu kkunsidrati l-evoluzzjoni tal-istaġun u l-kundizzjonijiet tal-ambjent għall-kultivazzjoni, kull sena tispeċifika, b’mod indikattiv, produzzjoni medja għal kull unità.”
                           
                        
            
                  2.
               
               
                  fl-Artikolu 5,
                  
                              —
                           
                           
                              is-sentenza li ġejja:
                              “Il-Ministeru tar-Riżorsi ta’ l-Agrikoltura, ta’ l-Ikel u tal-Foresti jindika l-arranġamenti li għandhom jiġu adottati għall-inklużjoni, għall-implimentazzjoni tad-dikjarazzjonijiet annwali tal-produzzjoni u għal-liċenzji relatati għall-finijiet ta’ kontroll korrett u opportun tal-produzzjoni rikonoxxuta u kkummerċjalizzata kull sena taħt indikazzjoni ġeografika.”
                              hija mibdula bis-sentenza li ġejja:
                              “Barra minn hekk, il-prova tal-oriġini hija assigurata billi jinżammu reġistri ta’ produzzjoni u bid-dikjarar fi żmien opportun tal-kwanitajiet prodotti.”
                           
                        
                              —
                           
                           
                              is-sentenza li ġejja hija revokata:
                              “Iż-żamma tal-kundizzjonijiet tekniċi xierqa bħalma huma dawk deskritti fl-Artikolu 4 hija assigurata mir-Reġjun tal-Campania.”
                           
                        
            
                  3.
               
               
                  fl-Artikolu 7,
                  is-sentenzi li ġejjin:
                  “B’talba mill-produtturi kkonċernati, jista’ jintuża simbolu grafiku fit-tikketta. Dan is-simbolu jikkorrispondi mad-dehra artistika, inkluża l-bażi kolorimetrika li tintagħżel, tal-logo figurattiv jew tal-logo speċifiku u inekwivoku li għandhom jintużaw b’mod konġunt u mhux separat mal-indikazzjoni ġeografika.
                  L-indikazzjoni ‘magħmul fl-Italja’ għandha wkoll tidher fuq il-lottijiet li jkunu sejrin jiġu esportati.”
                  huma mibdula bis-sentenzi li ġejjin:
                  “Fit-tikkettar għandu jintuża s-simbolu distintiv tal-Indikazzjoni Ġeografika Protetta, li għandu forma ovali u fih il-kitba ‘Nocciola di Giffoni’. Isfel, fuq in-naħa tal-lemin, hemm rappreżentazzjoni stilizzata ta’ żewġ ġellewżiet fuq xulxin u isfel, fuq in-naħa tax-xellug hemm is-simbolu grafiku tal-indikazzjoni ġeografika protetta, kif jidher hawn taħt.”
               
            
   
      ANNESS II
      SOMMARJU KKONSOLIDAT
      
         REGOLAMENT TAL-KUNSILL (KE) Nru 510/2006
      
      “NOCCIOLA DI GIFFONI”
      
         Nru KE: IT/117/1538/29.4.2004
      
      DPO (.) IĠP (X)
      Din il-formola hija sommarju li ġie stabbilit għall-finijiet ta’ informazzjoni. Għal informazzjoni sħiħa, il-partijiet interessati għandhom il-libertà li jikkonsultaw il-verżjoni kollha tal-ispeċifikazzjonijiet, mingħand is-servizzi tal-awtoritajiet nazzjonali indikati fit-taqsima 1, jew mis-servizzi tal-Kummissjoni Ewropea (1).
      1.   Servizz kompetenti tal-Istat Membru:
      
                  
                     Isem
                  
               
               
                  :
               
               
                  Ministero delle Politiche Agricole e Forestali
                  Dipartimento della Qualità dei Prodotti Agroalimentari e dei Servizi
               
            
                  
                     Indirizz
                  
               
               
                  :
               
               
                  
                              Via XX Settembre, 20
                           
                        
                              I-00187 Rome
                           
                        
            
                  
                     Tel.
                  
               
               
                  :
               
               
                  06 481 99 68
               
            
                  
                     Fax
                  
               
               
                  :
               
               
                  06 42 01 31 26
               
            
                  
                     Email
                  
               
               
                  :
               
               
                  qtc3@politicheagricole.it
               
            2.   Grupp li għamel it-talba:
      
                  
                     Isem
                  
               
               
                  :
               
               
                  Associazione produttori nocciole tonda di Giffoni
               
            
                  
                     Indirizz
                  
               
               
                  :
               
               
                  
                              via A. Russomando n.9
                           
                        
                              I-84095 Giffoni Valle Piana (SA)
                           
                        
            
                  
                     Tel.
                  
               
               
                  :
               
               
                  089 86 64 90
               
            
                  
                     Fax
                  
               
               
                  :
               
               
                  089 982 81 59
               
            
                  
                     Email
                  
               
               
                  :
               
               
                  info@tondadigiffoni.it
               
            
                  
                     Kompożizzjoni
                  
               
               
                  :
               
               
                  produtturi/proċessuri (X) oħrajn ( )
               
            3.   Tip ta’ prodott:
      Klassi 1.6 — Frott, ħaxix u ċereali friski jew ipproċessati
      4.   Deskrizzjoni tal-ispeċifikazzjonijiet
      (sommarju tal-kundizzjonijiet tal-Artikolu 4(2))
      4.1   Isem:
      “Nocciola di Giffoni”
      4.2   Deskrizzjoni:
      L-indikazzjoni “Nocciola di Giffoni” tirrappreżenta esklussivament il-frott tal-bijotipi li jikkorrispondu għall-varjetà tas-siġra tal-ġellewż “Tonda di Giffoni”, prodotta fiż-żona ġeografika stabbilita fil-punt 4.3.
      Meta toħroġ għall-bejgħ, in-“Nocciola di Giffoni” għandu jkollha l-karatteristiċi li ġejjin:
      
                  —
               
               
                  frotta mnixxfa ta’ daqs medju, mhux inqas minn 18 mm, tonda,
               
            
                  —
               
               
                  qoxra ta’ kulur kannella bi strixxi aktar skuri,
               
            
                  —
               
               
                  ġewża tonda, ta’ daqs mhux inqas minn 13 mm,
               
            
                  —
               
               
                  il-laħma tal-frotta ta’ kulur abjad, konsistenti, b’riħa pjaċevoli
               
            4.3   Żona ġeografika:
      Iż-żona ta’ produzzjoni tinkludi parti mit-territorju tal-provinċja ta’ Salerno u tkopri t-territorju kollu tal-komuni li ġejjin: Giffoni Valle Piana, Giffoni Sei Casali, San Cipriano Piacentino, Fisciano, Calvanico, Castiglione del Genovesi, Montecorvino Rovina; kif ukoll parti mill-komuni li ġejjin: Baronissi, Montecorvino Pugliano, Olevano sul Tusciano, San Mango Piemonte, Acerno.
      4.4   Prova tal-oriġini:
      Is-siġar tal-ġellewż li huma eliġibbli għall-produzzjoni tan-“Nocciola di Giffoni” huma mniżżlin f’reġistru li jinżamm mill-aġenzija ta’ kontroll, u kopja tiegħu tingħata lill-komuni li huma inklużi fiż-żona ġeografika.
      Minbarra hekk, il-prova tal-oriġini hija assigurata billi jinżammu reġistri ta’ produzzjoni u billi jiġu ddikjarati fi żmien opportun il-kwantitajiet prodotti.
      4.5   Metodu ta’ produzzjoni:
      Il-kundizzjonijiet tal-ambjent għall-kultivazzjoni tas-siġra tal-ġellewż li tintuża għall-produzzjoni tal-ġellewż ta’ Giffoni għandhom ikunu l-kundizzjonijiet tradizzjonali tar-reġjun, jiġifieri huma għandhom jagħtu lill-prodott il-karatteristiċi speċifiċi tiegħu ta’ kwalità.
      Id-distanza tat-tħawwil, il-metodi ta’ kultivazzjoni u d-daqs għandhom ikunu dawk li japplikaw is-soltu; id-densità m’għandhiex tkun aktar minn 660 pjanta għal kull ettaru u l-metodi ta’ kultivazzjoni għandhom ikunu sistemi ta’ arbuxelli b’ħafna zkuk, jew siġar miżburin b’forma ta’ skutella jew ta’ arbuxelli.
      Jistgħu wkoll jinżabru b’forma ta’ Y jew sies tal-ħaxix sakemm ikunu rispettati l-karatteristiċi ta’ kwalità u b’numru ta’ pjanti ta’ mhux aktar minn 1,000 għal kull ettaru.
      Il-produzzjoni unitarja massima awtorizzata hija stabbilita għal 40 q għal kull ettaru f’kultivazzjoni speċjalizzata.
      4.6   Rabta:
      L-eżiġenzi tal-ġellewża ta’ Giffoni huma relatati mal-ambjent u ma’ fatturi naturali u umani taż-żona ta’ produzzjoni. B’mod partikolari, il-ġellewża ta’ Giffoni hija kkultivata f’bijotopu lokali li jiffavorixxi l-karatteristiċi tal-pjanta fil-preżenza ta’ fatturi klimatiċi taż-żona definita, li qiegħda f’territorji tal-Campania li jkabbru l-ġellewż. F’din iż-żona, il-varjetà “Tonda di Giffoni” issib l-ambjent favorevoli tagħha, għax il-ħamrija, li għandha natura u oriġini vulkanika, toffri l-aħjar kundizzjonijiet ta’ fertilità.
      4.7   Struttura ta’ kontroll:
      
                  
                     Isem
                  
               
               
                  :
               
               
                  IS.ME.CERT
               
            
                  
                     Indirizz
                  
               
               
                  :
               
               
                  
                              Via G. Porzio, Centro direzionale Isola G/1 Scala C
                           
                        
                              I-80143 Napoli
                           
                        
            
                  
                     Tel.
                  
               
               
                  :
               
               
                  081-787 97 89
               
            
                  
                     Fax
                  
               
               
                  :
               
               
                  081-604 01 76
               
            
                  
                     Email
                  
               
               
                  :
               
               
                  —
               
            4.8   Tikkettjar:
      Il-ġellewża ta’ Giffoni għandha tinbiegħ f’boroż għall-prodott fil-qoxra, jew f’boroż jew laned għall = ġewża mingħajr il-qoxra.
      F’kull każ, il-kliem “Nocciola di Giffoni”, “Indikazzjoni Ġeografika Protetta” u s-simbolu grafiku li jikkorispondi għandhom jidhru fuq l-ippakkjar.
      4.9   Rekwiżiti nazzjonali
      —
      
         (1)  Kummissjoni Ewropea, Direttorat Ġenerali tal-Agrikoltura u tal-Iżvilupp Rurali, Politika ta’ kwalità tal-prodotti agrikoli, B-1049 Brussell.